《贵阳李芘园尚书师命题赐环纪恩图三首 其一》
清代·夏孙桐

早知圣主谅丹诚，许缓三年绝塞行。国是艰难迟始定，臣心忠爱久逾明。

关中紫气瞻遥近，陇外青山识送迎。未出玉门恩诏下，那同马角望归程。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。